《中书相公任兵部侍郎日后阁植四松逾数年…此官因献拙什》
唐代·郑澣

丞相当时植，幽襟对此开。人知舟楫器，天假栋梁材。

错落龙鳞出，褵褷鹤翅回。重阴罗武库，细响静山台。

得地公堂里，移根涧水隈。吴臣梦寐远，秦岳岁年摧。

转觉飞缨缪，何因继组来。几寻珠履迹，愿比角弓培。

柏悦犹依社，星高久照台。后凋应共操，无复问良媒。

作者简介：郑澣（776年—839年），唐郑州荥阳人，本名涵，郑馀庆子。德宗贞元进士。累迁右补阙。敢言不讳，迁考功员外郎。文宗立，入为侍讲学士，累迁尚书左丞。出为山南西道节度使。以户部尚书召，未拜而卒，谥宣。 集三十卷，今存诗五首。